Raporti i punës periudha janar- qershor 2025

Për nder të 17 vjetorit të Pavarësisë Kosovës | Drejtoria për Zhvillim Ekonomik në bashkëpunim me Drejtorinë e Bujqësisë dhe organizatën OJQ “Gruaja Hyjnore” ne sheshin “Rexhep Mala dhe Nuhi Berisha” organizon panairin tradicional me moton “Fuqizo Shtetin”.

Panairi ka për qëllim prezantimin e punimeve artizanale si veshje kombëtare, produkte ushqimore tradicionale të punuara dhe të gatuara nga gratë ndërmarrëse të qytetit të Gjilanit.

Panairi do të jetë i hapur nga data 17.02.2025 deri me datë 19.02.2025 në sheshin “Rexhep Mala dhe Nuhi Berisha.

Drejtoria e Bujqësisë, vazhdon mbështetjen për fermerët me farë misri e pleh artificial

Misri duke qenë si njëra ndër kulturat jashtëzakonisht të rëndësishme për ekonominë e vendit, vazhdon të mbështetet nga Komuna e Gjilanit.

Duke u bazuar në planin e punës për këtë vit, kemi shpallur thirrje për aplikim për farë misri dhe pleh artificial.

Të drejtë aplikimi kanë të gjithë fermerët e komunës, të cilët janë kultivues të misrit. Derisa përparësi kanë ata që jetojnë në fshatra. Sipërfaqja e planifikuar duhet të jetë nga 0.20 hektarë deri në 0.98 hektarë.

Aplikimi ka nisur nga 21 marsi dhe mbyllet më 9 prill.

“Prioritet ndër prioritete e kemi prodhimin foragjer, me theks të veçantë prodhimin dhe kultivimin e misrit, si njëra prej kulturave jashtëzakonisht të rëndësishme për ekonominë e vendit”,

Drejtori i Bujqësisë, shtoi se janë njëra ndër komunat e vetme që e subvencionojnë farën e misrit në nivel të republikës.

Sipas tij në vitin paraprak (2024) kanë përfituar 638 fermerë 1000 thasë farë misri dhe 2000 thasë pleh artificial.

FERMERËVE U GARANTOHET TREGU DHE ÇMIMI PËR PRODUKTET E TYRE

Me 24.03.2025, në Drejtorinë për Bujqësi u organizua një Takim Informues mes Kompanisë Agrocelina dhe fermerëve që merren me kultivimin e perimeve.

Qëllimi i këtij takimi është mbështetja e fermerëve që merren me kultivimin e perimeve gjegjësisht vendosja e kontaktit mes tyre dhe Kompanisë Agrocelina, e cila merret me grumbullimin dhe tregtimin e perimeve si trangujt, specat etj.

Kompania Agrocelina lidhë kontratë me fermerët e interesuar dhe garanton tregun dhe çmim të volitshëm për të gjithë prodhimin e mundshëm.

Kjo Kompani u ofron fermerëve të kontraktuar fidanët, farën dhe preparatet për mbrojtjen e bimëve, të cilat ata do ti paguajnë në fund të sezonit, pas shitjes së prodhimit.

Për më tepër, ekspertët e Agrocelina janë në kontakt të vazhdueshëm me fermerët për t’i mbështetur dhe këshilluar gjatë gjithë procesit të kultivimit. Kjo është një mundësi e shkëlqyer për fermerët që kërkojnë të rrisin rendimentin dhe të përmirësojnë cilësinë e prodhimeve të tyre. Ky është një hap dhe mundësi që çdo fermer duhet ta shfrytëzojë.

I gjithë stafi profesional i drejtorisë se bujqësie dhe pylltarisë për pesë (5) javë ka qenë i angazhuar ne mbështetje të fermerëve per te aplikuar per pagesa direkët per vitin 2025.

Ministria e Bujqësisë, Pylltarisë dhe Zhvillimit Rural/Agjencia për zhvillimin e Bujqësisë, fton të gjithë fermerët e interesuar që të aplikojnë për mbështetje përmes Programit për Pagesa Direkte për vitin 2025.

Përkrahja jepet për këto kultura dhe aktivitete bujqësore:

Pagesa Direkte për sipërfaqet e mbjella me grurë dhe sasinë e prodhuar/dorëzuar të grurit;

Pagesa Direkte për sipërfaqet e mbjella me farë të grurit;

Pagesa Direkte për sipërfaqet e mbjella me elb;

Pagesa Direkte për sipërfaqet e mbjella me thekër;

Pagesa Direkte për sipërfaqet e mbjella me tërshërë;

Pagesa Direkte për sipërfaqet e mbjella me misër;

Pagesa Direkte për sipërfaqet e mbjella me lulediell;

Pagesa Direkte për vreshtat ekzistuese të rrushit të verës dhe rrushit të tryezës;

Pagesa Direkte për verën e prodhuar dhe të deklaruar zyrtarisht;

Pagesa Direkte për pemishtet ekzistuese;

Pagesa direkte për sasinë e dorëzuar/shitur te frutave të mjedrës;

Pagesa Direkte për prodhimtarinë e materialit fidanor të pemëve drufrutore dhe hardhisë se rrushit;

Pagesa Direkte për sipërfaqet e mbjella me perime;

Pagesa Direkte për prodhimtarinë organike;

Pagesa Direkte për bimët mjekësore dhe aromatike;

Pagesa Direkte për lopë qumështore;

Pagesa Direkte për buallica qumështore;

Pagesa direkte për mëshqerra për riprodhim;

Pagesa Direkte për dele dhe dhi qumështore;

Pagesa Direkte për bletë;

Pagesa Direkte për pula vojse;

Pagesa Direkte për dosa për riprodhim;

Periudha e aplikimit:

Aplikimi zgjatë 30 ditë kalendarike dhe fillon që nga dita e shpalljes publike, nga data 03.04.2025 dhe përfundon më datë 02.05.2025, në ora 16:00.

Mënyra e aplikimit:

Aplikimi bëhet në zyrat e Drejtorive Komunale për Bujqësi.

Në rastet kur fermerët aplikojnë për disa kultura apo aktivitete bujqësore, plotësohet dhe dorëzohet vetëm një aplikacion.

Ne Komunën e Gjilanit në fillim të muajit prill kanë mbretëruar temperatura të ulta, sidomos gjatë ditëve (e hëne dhe e marte datë 07 dhe 08.04.2025) , ku temperaturat kanë qenë shumë të ulta .

Gjatë natës së datës 7 prill dhe mëngjesit të hershëm të datës 8 prill temperaturat kane qenë deri – 6 gradë Celsius.

Si pasojë e këtyre temperaturave të ulta janë shkaktuar dëme të mëdha në disa lloje të kulturave pemëtarë siç janë: dardha, kumbulla, vishnja por edhe tek pemët tjera.

Dëmi nga këto ngrica të hershme pranverore vlerësohet të jetë shumë i madh në shkallë të përqindjes te disa lloje të pemëve deri 90 % kurse kulturën e kumbullës dhe vishnjës e kanë dëmtuar 100 %.

Bujqësia, prioritet mbi prioritete!

Sot në Gjilan shpërndamë farë misri dhe pleh artificial për 743 fermerë – një projekt i veçantë që mbulon mbi 400 hektarë tokë bujqësore.

Jemi krenarë që jemi ndër komunat e vetme në Kosovë që bëjmë shpërndarjen e farës dhe plehut artificial në pranverë, pikërisht kur fermerët kanë më së shumti nevojë.

Me këtë projekt: Mbështetëm 743 nga 760 aplikues,

Komuna e vetme që subvencionon fermerët me 10 centë për litër qumështi

Drejtoria e Bujqësisë dhe Pylltarisë e Komunës së Gjilanit, ka hapur thirrjen për aplikim për fermerët prodhues të qumështit për subvencionim me 0.10 për litër, e cila është dorëzuar në pikat grumbulluese ose qumështorë nga 1 janari deri më 31 dhjetor të vitit 2024.

"Të tregojmë se për herë të parë pas luftës, fermerët e Gjilanit, subvencionohen për qumësht nga kjo qeverisje", për të shtuar se janë komuna e vetme që subvencionon fermerët me 10 centë për litër qumështi.

Ai tregon se deri në vitin 2000 - 2022 ishin 0 euro për fermerët. Derisa nga viti 2022 deri më 2024: 0.8 centë për litër qumështi 2025: 10 centë për litër qumështi

Për shkak të buxhetit të kufizuar, sasia maksimale e cila do të subvencionohet për një fermerë prodhues të qumështit është 30 mijë litra.

Lista e përfitueseve me shoqëri bletësh.

Nga 55 bletar qe kanë aplikua kanë përfituar 50 bletar nga 3 koshere me bletë kryesisht te rijnë dhe gra. Projekte tepër i rëndësishëm per bletarët e komunës se Gjilanit me shumen monetare 18 mije euro. Janë mbajtur disa trajnime nga ky sektorë.

Drejtoria për Bujqësi dhe Pylltari fton gratë, të rinjtë, fermerët, shoqatat bujqësore, agrobizneset si dhe të gjithë të interesuarit që të marrin pjesë në takimin informues me temën:

“Zhvillimi Rural – Mundësi për Zhvillim të Qëndrueshëm Ekonomik”

Qëllimi i këtij takimi është informimi dhe përfshirja aktive e komunitetit lokal në iniciativat për zhvillimin rural, prezantimi i mundësive për mbështetje financiare dhe teknike, si dhe nxitjen e bashkëpunimit ndërmjet sektorëve relevantë për përmirësimin e jetesës në zonat rurale.

Vendi: Salla e Kuvendit Komunal

Data: 10.06.2025

Ora: 10:00

Drejtoria për Zhvillim Ekonomik në bashkëpunim me Drejtorinë e Bujqësisë dhe organizatën OJQ “Gruaja Hyjnore” organizon panairin tradicional për nder "15 Qershorit Ditës së Çlirimit të Gjilanit” në sheshin “Rexhep Mala dhe Nuhi Berisha”.

Panairi ka për qëllim prezantimin e punimeve artizanale si veshje kombëtare, produkte ushqimore tradicionale të punuara dhe të gatuara nga gratë ndërmarrëse si dhe produktet e prodhimeve bujqësore të fshatrave të Komunës së Gjilanit.

Drejtoria e Bujqësisë gjate periudhës janar - qershor mbajti mbi dhjetëra trajnime me fermerët e Komunës së Gjilanit

Ai tregoi se Drejtoria për Bujqësi dhe Pylltari, në këtë trajnim ka ftuar gratë, të rinjtë, fermerët, shoqatat bujqësore, agrobizneset si dhe të gjithë të interesuarit që të marrin pjesë në takimin informues me temën: “Zhvillimi Rural – Mundësi për Zhvillim të Qëndrueshëm Ekonomik”

THIRRJE PËR SUBVENCIONIM TË VAKSINIMIT DHE INSEMINIMIT TË KAFSHËVE

Drejtoria për Bujqësi në kuadër të Komunës së Gjilanit njofton të gjithë fermerët se ka hapur thirrjen për subvencionimin e vaksinimit dhe inseminimit të kafshëve.

Qëllimi i këtij subvencioni është të ndihmojmë fermerët në përmirësimin e shëndetit të kafshëve dhe rritjen e cilësisë së racave.

Subvencioni mbulon kostot për vaksinim dhe inseminim artificial, në bashkëpunim me veterinarë të licencuar.

Bashkë për një bujqësi dhe blegtori më të qëndrueshme!

Panairi për nder të 15 Qershorit "Ditës së Çlirimit të Gjilanit"

Vizituam Panairin e organizuar në Gjilan nga Drejtoria për Zhvillim Ekonomik dhe Drejtoria e Bujqësisë në bashkëpunim me OJQ "Gruaja Hyjnore" me rastin 15 Qershorit të Ditës së Çlirimit të Gjilanit.

Vizita u zhvillua në të gjitha bizneset pjesëmarrëse, ku përfaqësuesit institucionalë patën mundësi të bashkëbisedojnë me ekspozuesit, të njihen nga afër me sfidat dhe sukseset e tyre, dhe të konfirmojnë mbështetjen e vazhdueshme të komunës për fuqizimin e sektorit privat, bujqësisë dhe zejtarëve lokalë.

Bujqësia – shtyllë kryesore e qeverisjes sonë

Vizituam fermerin punëtor e të palodhshëm, Agimin, i cili prej më shumë se 20 vitesh nuk kishte pritur asnjë vizitë zyrtare në fermën e tij.

Sot, jo vetëm që i dhamë vlerësimin që meriton, por pamë nga afër edhe rezultatet e mbështetjes sonë: intervenimet në infrastrukturën rrugore, sistemi modern i mjeljes, dhe subvencionimi për herë të parë me 10 cent për litër qumështi, po ndihmojnë drejtpërdrejt jetën e përditshme të fermerëve tanë.

Fermerët si Agimi janë pasqyra e punës sonë. Ata janë forca që e mban të gjallë jetën në fshat dhe ekonominë lokale.

Mirëpritëm fermerët e Gjilanit përfitues të subvencionimit për qumështin.

Për herë të parë, të gjithë 45 fermerët që aplikuan për subvencionim, kanë përfituar dhe kanë nënshkruar kontratat e tyre deri ne 30,000 litra .Vlera monetare per ketë periudhe është mbi 100 mije euro.

Ky është subvencionimi më i madh për qumështin në nivel vendi - 10 cent për litër qumështi.

Ky është një hap konkret drejt fuqizimit të bujqësisë dhe një model i mbështetjes së drejtë, transparente dhe gjithëpërfshirëse.

Gjilani me potencial të lartë të turizmit rural

Fshati Burincë , dhe fshatrat tjera te Karadakut si Zhegër, Selishtë ,Pidiq, Shurdhan, Dunav e Stanqiq

Në Komunën e Gjilanit, fshatrat tanë janë si pasuri të fshehura që presin të zbulohen, dhe një nga këto është padyshim fshati Burincë. Vizituam këto fshatra me zyrtaret e drejtorisë dhe me përjetimet që i morëm ishte i jashtëzakonshëm – natyra e virgjër, ajri i pastër, mikpritjes tradicionale dhe një vizioni të qartë për të ardhmen.

Breshëri dhe stuhia shkaktuan dëme edhe në komunën e Gjilanit.

Pasditja e së premtes në disa fshatra të komunës së Gjilanit u karakterizua me stuhi të fuqishme dhe breshër, duke shkaktuar dëme në kultura bujqësore.

Pjesët më të prekura nga breshëri pas vizitave në terren janë fshati: Lladovë, Zhegër dhe Nasalë. Nga kjo fatkeqësi natyrore kanë pësuar kulturat e ndryshme bujqësore.

Me Komisioni Komunal për korrje-shirje jemi takuar me auto kombajnerët e Gjilanit.

Në takimin e mbajtur me kombajnerë të Komunës së Gjilanit, më 01.07.2025 ka shqyrtuar planin e punës, për fushatën e korrje-shirjeve për vitin 2025.

Në takim, u diskutua për përgatitjet e bëra nga kombajnerët dhe pikat grumbulluese të drithërave dhe planin e realizimit të procesit.

Qëllimi i këtij takimi ishte koordinimi dhe monitorimi sa më i mirë i procesit të korrje-shirjeve të drithërave të bardha.

Me respekt